laion/Wikipedia-Exotic huggingface dataset:
აგუსტინ I (მექსიკა)

აგუსტინ I (ესპ. Agustín de Itúrbide y Aramburu; დ. 27 სექტემბერი, 1783 — გ. 19 ივლისი, 1824) — მექსიკური არმიის გენერალი და პოლიტიკოსი. 1822–1823 წლებში მექსიკის იმპერატორი. მეცხრამეტე საუკუნის დასაწყისში, როცა მექსიკა ესპანეთის წინააღმდეგ დამოუკიდებლობისათვის იბრძოდა, რევოლუციის ლიდერმა მიგელ იდალგო ი კოსტილიამ არმიის გამოცდილ ოფიცერს, აგუსტინ დე იტურბიდეს რევოლიციური ძალების ხელმძღვანელობა შესთავაზა. მაგრამ ამის ნაცვლად მან მიიღო მეფისნაცვლის წინადადება, ესარდლა სამეფო ჯარისთვის, რომელსაც ამბოხებულთა წინააღმდეგ უნდა ებრძოლა. მან ჩაახშო გლეხთა აჯანყება და დაამარცხა რევოლუციონერები, შეიპყრო და სიკვდილით დასაჯა მისი ლიდერები. გადამეტებულმა ძალადობამ, გამომძალველობამ ხალხი მის წინააღმდეგ აამხედრა და საბოლოოდ, თანამდებობიდან გადადგომა მოუწია. მაგრამ ესპანეთში მომხდარი ლიბერალური სახელმწიფო გადატრიაელების შედეგად, როიალისტები კოლონიური ხელისუფლების წინააღმდეგ გაილაშქრნენ. იტურბიდეს არმიის სარდლობა ჩააბარეს და მაინც მალევე გამონახა საერთო ენა მეამბოხეებთან. იგუალას გეგმის საფუძველზე, რომელიც 1821 წელს გამოქვეყნდა, მექსიკამ დამოუკიდებლობა გამოაცხადა, მაგრამ ამას არ მოჰყოლია რაიმე სოციალური რეფორმები, რომლებსაც იდალგო ქადაგებდა. ულტრაკონსერვატორული დროებითი მთავრობის მეთაური იტურბიდე დიქტატორად ჩამოყალიბდა. და როცა მექსიკის ტახტზე ასაყვანად, ბურბონთა ვერც ერთი ჩამომავალი ვერ ნახეს, იტურბიდემ თავი იმპერატორ აგუსტინ I-ად გამოაცხადა თავი. დესპოტმა და მფლანგველმა მმართველმა მალე შეაძულა თავი მექსიკელებს. დიდი ხანი არ დასჭირვებია იმას, რომ ასპარეზზე გამოსულიყო რევოლუციური არმია ანტონიო ლოპეს დე სანტა ანას სარდლობით. 1823 წელს იტურბიდე იძულებული გახდა, თანამდებობიდან გადამდგარიყო და გაქცეულიყო ჯერ იტალიაში, ხოლო შემდეგ — ინგლისში. კონგრესმა ის მოღალატედ და ბოროტმოქმედად გამოაცხადა და მექსიკაში დაბრუნება აუკრძალა. იტურბიდემ, რომელმაც ამ დადგენილების შესახებ არაფერი იცოდა, 1824 წელს მექსიკაში დაბრუნდა. იგი შეიპყრეს, გაასამართლეს და დახვრიტეს. მისის დესპოტური პოლიტიკის მიუხედავად, კონსერვატორებმა და კათოლიკურმა ეკლესიამ იტურბიდე მაინც გამოაცხადა მექსიკის „დამოუკიდებლობის მამად“ და 1838 წელს კონსერვატორულმა მთავრობამ მისი ნეშტი მექსიკის საკათედრო ტატძარში გადაასვენა. ნ. ქოთორნი. ტირანები, გვ. 108 — თბილისი, „კლიო“, 2011.
At the Movies

At the Movies — ინგლისელი მუსიკოს სტინგის კომპილაციური ალბომი, პირველად გამოცემული 1997 წელს. 2002, 2005 და 2008 წლებში გამოვიდა მისი ახალი ტირაჟი, სახელწოდებით My Funny Valentine: At the Movies. კომპილაცია გამოვიდა მხოლოდ იაპონიაში და შეიცავს სტინგის და The Police-ის სიმღერებს, რომლებიც კინოფილმებში მოხვდა. „De Do Do Do, De Da Da Da“ - 4:07 „I Burn For You“ - 4:49 „Need Your Love So Bad“ - 5:12 „Englishman In New York“ - 4:30 „Someone To Watch Over Me“ - 4:35 „Demolition Man“ - 5:27 „Shape of My Heart“ - 4:36 „All For Love“ - 4:41 „The Secret Marriage“ - 2:04 „This Cowboy Song“ - 4:56 „It's Probably Me“ - 5:04 „Angel Eyes“ - 4:02 „Moonlight“ - 5:22 „My One And Only Love“ - 3:37 „Fragile“ - 2:53 „Murder By Numbers“ - 4:40 „Valparaiso“ - 5:24 ინფორმაცია სტინგის ოფიციალურ საიტზე ↑ Allmusic-ის მიმოხილვა
Wolflight

Wolflight — ინგლისელი გიტარისტ სტივ ჰეკეტის 2015 წლის სტუდიური ალბომი. იგი გამოსვლის შემდეგ ბრიტანეთის ალბომების ჩარტში 31-ე პოზიციაზე მოხვდა. Wolflight არის სტივის პირველი ალბომი ორიგინალური სოლო მასალით Beyond the Shrouded Horizon-ის (2011) შემდეგ. იგი ორკესტრთან ერთად ჩაიწერა, სტივის ელექტრონული და აკუსტიკური გიტარების თანხლებით. ალბომში რამდენიმე ქვეყნის მუსიკალური კულტურის ელემენტია შეტანილი. მათ შორის არის საბერძნეთი, აზერბაიჯანი, შორეული აღმოსავლეთი და აშშ. ალბომის ანონსი ↑ http://www.officialcharts.com/artist/20307/STEVE-HACKETT/
ანდრეი კრამარიჩი

ანდრეი კრამარიჩი (ხორ. Andrej Kramarić დ. 19 ივნისი, 1991, ზაგრები) — ხორვატი ფეხბურთელი, ხორვატიის ეროვნული ნაკრებისა და საფეხბურთო კლუბ „ლეიკესტერის“ წევრი. 2014 წლის დეკემბერში დასახელდა ხორვატიის ჩემპიონატის საუკეთესო ფეხბურთელად. 2014-15 ლების სეზონის პირველ 7 მატჩში მან 10 გოლი გაიაანა. ხორვატიის ეროვნული ნაკრების მწვრთნელმა ნიკო კოვაჩმა ის ნაკრებში გამოიძახა. კრამარიჩის დებიუტი შედგა 4 სექტემბერს კვიპროსის ნაკრების წინააღმდეგ ამხანაგურ მატჩში. მან პირველივე ეროვნულ მატჩში საგოლე პასი გააკეთა. ამის შემდგომ ორ მატჩში ევრო 2016-ის საკვალიფიკაციო ეტაპზე კრამარიჩმა ორი გოლი გაუტანა მალტასა და აზერბაიჯანს. ნიკო კოვაჩმა ის დავორ შუკერს შეადარა. ანდრეი კრამარიჩი – უეფას ჩანაწერი (ინგლისური) ანდრეი კრამარიჩი — ფიფას ჩანაწერი[დაარქივებული]
Back to Front: Live in London

Back to Front: Live in London — ინგლისელი მუსიკოს პიტერ გებრიელის ვიდეო და მუსიკალური ალბომი, რომელიც გამოიცა 2014 წლის 23 ივნისს. მასში შეტანილია გებრიელის მიერ ლონდონში, 2013 წლის 21-21 ოქტომბერს, ალბომ So საიუბილეო ტურნეს Back to Front ფარგლებში ჩატარებული კონცერტი. ჩანაწერი წარმოდგენილია DVD, CD და 3D Blu-ray ფორმატებში. ინფორმაცია გამოცემის შესახებ პიტერ გებრიელის ოფიციალურ საიტზე
დმიტარ ზვონიმირი

დმიტარ ზვონიმირი (ხორ. Dmitar Zvonimir; გ. 1089) — ხორვატიის მეფე 1075-1089 წლებში. მისი მეფობის დროს ხორვატიის სამეფომ თავისი ძლიერების პიკს მიაღწია, ხოლო გარდაცვალების შემდეგ ქვეყანამ სწრაფი ვარდნა განიცადა. იგი იყო ტრპიმიროვიჩების დინასტიის უფროსი შტოს წარმომადგენელი. 1075 წელს ნორმანები თავს დაესხნენ ხორვატიას და დაიპყრეს კუნძული რაბი. მალევე გარდაიცვალა მეფე პეტარ კრეშემირ IV, ზოგიერთი ცნობით იგი ნორმანთა ტყვეობაში დაიღუპა. მისი გარდაცვალების შემდეგ ხორვატი თავადების ნაწილი განეწყო ზვონომირის საწინააღმდეგოდ და მეფედ აირჩიეს სლავაცი (1074-1075 წწ.). პაპ გრიგოლ VII-ის დახმარებით ზვონომირი ხორვატიის მმართველობის სათავეში მოექცა, მისი კორონაცია მოხდა სპლიტში 1076 წელს. დაქორწინებული იყო ელენაზე, უნგრეთის მეფის ბელა I-ის ქალიშვილზე. ქორწინების შედეგად დაიბადა ბიჭი რადოვანი, რომელიც მამაზე ადრე გარდაიცვალა და გოგონა კლავდია. მემკვიდრის არ ყოლის გამო ხორვატიის ტახტი გადავიდა სტეფან I-ის შვილიშვილის სტეფან II-ის ხელში. მის გარდაცვალების შესახებ არსებობს რამდენიმე ვერსია. ერთ-ერთი ვერსიის თანახმად იგი მოკლეს საკუთარმა ჯარისკაცებმა. ვიკისაწყობში არის გვერდი თემაზე: დმიტარ ზვონიმირი (ხორვატული) August Šenoa - In the memorial of 800th anniversary of Zvonimir's coronation Zvonimir on Royal Croatia
ზაგრებ-ფილმი

ზაგრებ-ფილმი — ხორვატული სტუდია, დაარსებული 1953 წელს ზაგრებში, როგორც ანიმაციური ფილმების სტუდია. აქ შეიქმნა 600-ზერ მეტი ანიმაციური, 14 მხატვრული და 600 დოკუმენტური ფილმი, აგრეთვე 800 სარეკლამო რგოლი და 600 საგანმანათლებლო ფილმი. სტუდიის ფილმებს მიღებული აქვს 400 ჯილდომდე, მათ შორის ოსკარი ფილმისთვის „სუროგატი“ (1962). 1957 წლიდან სტუდიის ხელმძღვანელი იყო ვიქტორ პოპოვიჩი. სტუდიაში სტაჟირება გაიარა საბჭოთა ანიმატორმა ანატოლი პეტროვმა. ზაგრების ანიმაციური ფილმების სკოლა ოფიციალური საიტი
ზაგრების ანიმაციური ფილმების სკოლა

ზაგრების ანიმაციური ფილმების სკოლა — 1956 წელს დაარსებული ანიმაციური ფილმების სტუდია, რომელიც მდებარეობს ზაგრებში და წარმოადგენს კომპანიის ზაგრებ-ფილმი ნაწილს. სტუდიის ერთ-ერთი პირველი დიდი წარმატება იყო ჯილდო ანიმაციური მოკლემეტრაჟიანი ფილმისთვის „მარტოსული“ (რეჟ. ვატროსლავ მიმიცა). სტუდიის დღეისთვის ყველაზე ცნობილი ნამუშევარია ოსკარის მფლობელი „სუროგატი“. ზაგრებ-ფილმი პროფესორი ბალთაზარი პატარა მფრინავი დათვები ↑ Zagrebfilm.hr - onama (Croatian). დაარქივებულია ორიგინალიდან — 2009-01-23. ციტირების თარიღი: 2014-12-27.
ილიაკო

ილიაკო (ხორ. Iljko; გ. 864) — ხორვატიის თავადი (876-878 წწ.). დომაგოევიჩების დინასტიის წარმომადგენელი. სავარაუდოდ იყო დომაგოის შვილი. ილიაკოს მმართველობის დროს ხორვატიას მართავდა დომაგოის შვილი, რომლის სახელიც შემონახული არააა. ↑ Mladjov, Ian. Croatian Rulers. დაარქივებულია ორიგინალიდან — 2010-11-07. ციტირების თარიღი: 2007-10-05.
სუროგატი (1961 წლის ფილმი)

სუროგატი (სერბ.-ხორ. Surogat) — 1961 წლის ხორვატული მოკლემეტრაჟიანი ანიმაციური ფილმი. მისი რეჟისორია დუშან ვუკოტიჩი. ფილმი გადაღებულია ზაგრებ-ფილმის მიერ, რომელიც ამ პერიოდში იუგოსლავური კომპანია იყო. ფილმს მიღებული აქვს ოსკარი მოკლემეტრაჟიანი ფილმების კატეგორიაში, 1962 წელს. სიუჟეტით, მამაკაცი მიდის ზღვის ნაპირთან. ყოველი ნივთი, რომელიც თან მიაქვს, გასაბერია. „სუროგატი“ — კინოფილმების ინტერნეტ-მონაცემთა ბაზა (ინგლისური) „სუროგატი“ — ანიმაციური ფილმების მონაცემთა დიდ ბაზაში
ქართული წიგნის ეროვნული ცენტრი

ქართული წიგნის ეროვნული ცენტრი — საჯარო სამართლის იურიდიული პირი (სსიპ), შეიქმნა საქართველოს კულტურისა და ძეგლთა დაცვის სამინისტროს მიერ, 2014 წლის 20 მარტს, მთავრობის დადგენილების საფუძველზე. 2019 წლის მაისში ქართული წიგნის ეროვნული ცენტრი და მწერალთა სახლი გაუქმდა და მათ ნაცვლად სსიპ ლიტერატურის ეროვნული ფონდი შეიქმნა. ცენტრს დაეკისრა ქართული წიგნისა და ლიტერატურის საზღვარგარეთ პოპულარიზაციის მიმართულებით სახელმწიფო პოლიტიკის განხორციელება, მათ შორის ქართული ლიტერატურის და უცხოური ლიტერატურის თარგმნის პროცესის განვითარების, ლიტერატურის მეშევეობით კულტურთაშორისო დიალოგის გაღრმავების და საერთაშორისო ლიტერატურულ და საგამომცემლო სივრცეში საქართველოს ინტელექტუალური რესურსის წარმოჩენის ხელშეწყობა. ქართული ლიტერატურის ქვეყნის საზღვრებს გარეთ პუპულარიზაციის სტრატეგიის განსაზღვრა და ქართული ლიტერატურის უცხო ენებზე თარგმნისა და გამოცემის ხელშეწყობა; უცხოური ლიტერატურის ქართულ ენაზე თარგმნისა და გამოცემის ხელშეწყობა; ქართული და უცხოური ლიტერატურის მხატვრული თარგმანების ხარისხის გაუმჯობესების სტრატეგიის შემუშავება და ლიტერატურის მთარგმნელებისათვის სპეციალური სემინარების, კონფერენციების მოწყობა და მოკლევადიანი სარეზიდენტო პროგრამების შეთავაზება; საქართველოში საგამომცემლო სექტორის განვითარების მიმართულებით სპეციალური პროფესიული სემინარების, კონფერენციების და ფორუმების ორგანიზება; საერთაშორისო წიგნის ბაზრობებზე ქართველი გამომცემლების მონაწილეობის უზრუნველყოფა და საქართველოს ეროვნულო სტენდების ორგანიზება. 2015-2018 წლებში ცენტრის ერთ-ერთი მნიშვნელოვანი პროექტია 2018 წლის ფრანკფურტის წიგნის ბაზრობაზე საქართველოს სტუმარი ქვეყნის პრეზენტაციის კოორდინირება. ქართული წიგნის ეროვნული ცენტრი ↑ ქართული წიგნის ეროვნული ცენტრი და მწერალთა სახლი ერთიანდება. GHN. 3 მაისი, 2019 წ.
Fly by Night (ალბომი)

Fly by Night — კანადური პროგრესული როკ-ჯგუფ Rush-ის მეორე სტუდიური ალბომი. გამოვიდა 1975 წლის თებერვალში. აშშ-სა და კანადაში მას პლატინის სტატუსი მიენიჭა. ყველა ტექსტის ავტორი — ნილ პირტი, გარდა მითითებულისა; მუსიკა — გედი ლი და ალექს ლაიფსონი, გარდა მითითებულისა. ↑ Fly by Night AllMusic-ზე ↑ solitaryman. (2007-07-03) Rush - Fly By Night Review from Music Emissions. Music Emissions. დაარქივებულია ორიგინალიდან — 2007-10-17. ციტირების თარიღი: 2014-12-27. ↑ Rush: Album Guide. Rolling Stone. ციტირების თარიღი: 2013-02-21. ↑ Thelen, Christopher. (2001-05-12) Fly By Night. The Daily Vault. ციტირების თარიღი: 2012-07-31. ↑ Schroer, Brendan. Rush - Fly by Night. Sputnikmusic. ციტირების თარიღი: 2014-06-30. ↑ "RPM-ის საუკეთესო ალბომები: გამოცემა 6136a." RPM. კანადის ბიბლიოთეკა და არქივები. ↑ „Rush ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 5 თებერვალი, 2022. ↑ Canadian album certifications – Rush – Fly by Night. Music Canada. ↑ American album certifications – Rush – Fly by Night. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
The Aerosol Grey Machine

The Aerosol Grey Machine — ბრიტანული პროგრესული როკ-ჯგუფ Van der Graaf Generator-ის სადებიუტო სტუდიური ალბომი. იგი გამოვიდა 1969 წლის სექტემბერში. თავდაპირველად იგეგმებოდა, როგორც პიტერ ჰემილის სოლო ნამუშევარი. ყველა სიმღერის ავტორი — პიტერ ჰემილი, გარდა მითითებულისა.. ↑ McDonald, Steven. (2011)The Aerosol Grey Machine - Van der Graaf Generator | AllMusic. allmusic.com. ციტირების თარიღი: 2 July 2011. ↑ McDonald, Steven. The Aerosol Grey Machine - Van der Graaf Generator : სიმღერები, მიმოხილვები, ავტორობა, ჯილდოები. AllMusic. ციტირების თარიღი: 2013-04-23.
პლანეტოშენადედი

პლანეტოშენადედი — მყარი ობიექტი, რომელზეც ფიქრობენ, რომ პროტოპლანეტურ და ნარჩენების დისკოში არსებობს. პლანეტების ფორმირების ფართოდ მიღებული თეორიის, ე.წ. პლანეტოშენადედის ჰიპოთეზის, ჩამბერლინ-მაულტონის პლანეტოშენადედის ჰიპოთეზის, მიხედვით, პლანეტები წარმოიქმნება კოსმოსური მტვრის მარცვლებისაგან, რომლებიც ერთმანეთს ეჯახება, ეწებება და წარმოქმნის უფრო და უფრო დიდ სხეულებს. როდესაც ეს სხეულები 1 კილომეტრის ზომის ხდება, ისინი ერთმანეთს იზიდავს პირდაპირ მათი საერთო გრავიტაციით და ამის წყალობით ხელს უწყობენ მთვარის ზომის ობიექტის პროტოპლანეტების ჩამოყალიბებას. უმეტესად ასე განიმარტება პლანეტოშენადედები. პლანეტოშენადედებზე მცირე სხეულები დამოკიდებული უნდა იყოს ბრაუნის ან ტურბულენტურ მოძრაობაზე გაზში, რომ დაიწყოს შეჯახებები, რამაც, თავის მხრივ, შეწებების პროცესი უნდა წარმართოს. სხვანაირად, პლანეტოშენადედები შესაძლოა წარმოიქმნას მტვრის მარცვლების ძალიან მკვრივ ფენაში, რომელიც განიცდის ერთობლივ გრავიტაციულ არასტაბილურობას პროტოპლანეტარულ დისკოში. პლანეტოშენადედთა უმეტესობა მძლავრი შეჯახებებისას შუაზე იგლიჯება, როგორც შესაძლოა დაემართა 4 ვესტასა და 90 ანტიოპს, მაგრამ ყველაზე დიდ პლანეტოშენადედთა მცირე ნაწილი შეიძლება გადაურჩეს ასეთ შეჯახებებს და გააგრძელოს ზრდა პროტოპლანეტებად და მოგვიანებით პლანეტებად. ზოგადად მიჩნეულია, რომ დაახლოებით 3,8 მილიარდი წლის წინ, „[მძიმე დაბომბვის“ პერიოდის შემდეგ, მზის სისტემაში არსებული პლანეტოშენადედების უმეტესობა ან მთლიანად გაიტყორცნა მზის სისტემიდან შორეულ ექსცენტრიულ ორბიტებზე, როგორიცაა ურტის ღრუბელი, ან უფრო დიდ ობიექტებს შეეჯახა რეგულარული გრავიტაციული ბიძგების დახმარებით, რომლებიც გამოწვეული იყო გიგანტური პლანეტებისგან (განსაკუთრებით იუპიტერისა და ნეპტუნისაგან). შესაძლებელია მცირე რაოდენობის პლანეტოშენადედი მთვარეებად იქნა ჩაჭერილი, როგორებიცაა ფობოსი და დეიმოსი (მარსის თანამგზავრები) და გიგანტური პლანეტების უმეტესი თანამგზავრები. ის პლანეტოშენადედები, რომლებიც გადაურჩა ყველაფერს დღემდე, ძალიან ღირებულია მეცნიერებისათვის, რადგან ისინი შეიცავს მზის სისტემის ფორმირების შესახებ უზარმაზარ ინფორმაციას. მიუხედავად იმისა, რომ მათი გარე ნაწილები მზისგანაა დასხივებული, რაც მის ქიმიურ შედგენილობას შეცვლის, მათი შიგა ნაწილები შეიცავს უძველეს მატერიას, რომელზედაც პლანეტოშენადედის წარმოქმნის შემდეგ არანაირი გავლენა არ მომხდარა. ამის გამო თითოეული პლანეტოშენადედი „დროის კაფსულაა“ და მათ შედგენილობას შეუძლია გვითხრას, რა მდგომარეობა იყო მზიურ ნისლეულში — საიდანაც ჩვენი პლანეტური სისტემა წარმოიქმნა. ↑ Harrington, J.D.; Villard, Ray. RELEASE 14-114 Astronomical Forensics Uncover Planetary Disks in NASA's Hubble Archive. NASA (24 April 2014). დაარქივებულია ორიგინალიდან — 2014-04-25. ციტირების თარიღი: 2014-04-25. ↑ Savage, Don; Jones, Tammy; Villard, Ray. (1995)Asteroid or Mini-Planet? Hubble Maps the Ancient Surface of Vesta. Hubble Site News Release STScI-1995-20. ციტირების თარიღი: 2006-10-17. ↑ Marchis, Franck; Enriquez, J. E.; Emery, J. P.; Berthier, J.; Descamps, P. (2009). „The Origin of the Double Main Belt Asteroid (90) Antiope by Component-Resolved Spectroscopy“. DPS meeting #41. American Astronomical Society. http://adsabs.harvard.edu/abs/2009DPS....41.5610M. წაკითხვის თარიღი: 2009-11-08.
ოორტის ღრუბელი

ოორტის ღრუბელი (ან ურტის ღრუბელი, ან ოპიკ-ორტის ღრუბელი) — პლანეტოშენადედებით დასახლებული სფერული ღრუბელი, რომელსაც ჰოლანდიელი ასტრონომის ჯან ორტისა და ესტონელი ასტრონომის ერნესტ ოპიკის სახელი ჰქვია, მიჩნეულია, რომ მზეს გარს აკრავს დაახლოებით 50 000 ასტრონომიული ერთეულის (0,8 სინათლის წელიწადი) მანძილზე. ღრუბელი პროქსიმა კენტავრის მანძილის მეოთხედითაა დაშორებული, ეს უკანასკნელი კი მზესთან მდებარე უახლოესი ვარსკვლავია. კოიპერის სარტყელი და მიმოფანტული დისკო, ტრანს-ნეპტუნისეული ობიექტების სხვა ორი რეზერვუარი, ორტის ღრუბლის მანძილის მეათასედითაა დაშორებული მზეს. ორტის ღრუბლის გარე ლიმიტი განსაზღვრავს მზის სისტემისა და მზის გრავიტაციული დომინირების რეგიონის კოსმოგრაფიულ საზღვარს. მიჩნეულია, რომ ორტის ღრუბელი ორ რეგიონს წარმოქმნის: სფერულ გარე ორტის ღრუბელს და დისკოს ფორმის შიდა ორტის ღრუბელი, ან ბორცვის ღრუბელი. ორტის ღრუბელში არსებული ობიექტები შედგება ყინულებისაგან, როგორებიცაა წყალი, ამიაკი და მეთანი. ასტრონომები ვარაუდობენ, რომ ორტის შემადგენელი მატერია წარმოიქმნა მზესთან შედარებით ახლოს და შემდეგ შორეულ კოსმოსში გაიფანტა გიგანტური პლანეტების გრავიტაციული ეფექტების გამო მზის სისტემის ადრეულ ევოლუციაში. მიუხედევად იმისა, რომ ორტის ღრუბლლის არსებობის არც ერთი დადასტურებული პირდაპირი მტკიცებულება არ არსებობს, მეცნიერთა ვარაუდით, ის არის ყველა გრძელ პერიოდიანი, ჰალეის ტიპის და იუპიტერის ოჯახის კომეტებისა და კენტავრების წყარო, რომლებიც შიდა მზის სისტემაში შემოიჭრება. გარე ორტის ღრუბელი სუსტად არის დაკავშირებული მზის სისტემასთან და, აქედან გამომდინარე, ადვილად ზემოქმედებს მასზე სხვა ვარსკვლავებისა და თვითონ „ირმის ნახტომის“ გალაქტიკის გრავიტაციული ეფექტები. ეს ძალები შემთხვევით მოაცილებს ხოლმე კომეტებს თავიანთი ორბიტებიდან და შიდა მზის სისტემის მიმართულებით გზავნის. მოკლე პერიოდიანი კომეტების უმეტესობა შესაძლოა მიმოფანტული დისკოდან მოდიოდეს, თუმცა, ზოგიერთი შესაძლოა მაინც ორტის ღრუბლიდან წამოვიდეს. ↑ Whipple, F. L.; Turner, G.; McDonnell, J. A. M.; Wallis, M. K. (1987-09-30). „A Review of Cometary Sciences“. Philosophical Transactions of the Royal Society A. Royal Society Publishing. 323 (1572): 339–347 [341]. Bibcode:1987RSPTA.323..339W. doi:10.1098/rsta.1987.0090. ↑ 2.0 2.1 2.2 2.3 Alessandro Morbidelli (2006). "Origin and dynamical evolution of comets and their reservoirs of water ammonia and methane.". arXiv:astro-ph/0512256 [astro-ph]. ↑ Kuiper Belt & Oort Cloud. NASA Solar System Exploration web site. NASA. დაარქივებულია ორიგინალიდან — 2013-06-05. ციტირების თარიღი: 2011-08-08. ↑ 4.0 4.1 V. V. Emelyanenko, D. J. Asher, M. E. Bailey (2007). „The fundamental role of the Oort Cloud in determining the flux of comets through the planetary system“. Monthly Notices of the Royal Astronomical Society. 381 (2): 779–789. Bibcode:2007MNRAS.381..779E. doi:10.1111/j.1365-2966.2007.12269.x.CS1-ის მხარდაჭერა: მრავალი სახელი: ავტორების სია (link)
მოლეკულური ღრუბელი

მოლეკულური ღრუბელი — ვარსკვლავთშორისი ღრუბლის ტიპი, იმ სიმკვრივის და ზომის, რომელიც მოლეკულების წარმოქმნის საშუალებას იძლევა, უმეტესად მოლეკულური წყალბადისა (H2). მას ვარსკვლავურ ინკუბატორსაც უწოდებენ, თუ მასში ვარსკვლავების ფორმირების პროცესი მიმდინარეობს. ეს კონტრასტულია ვარსკვლავთშორისი სივრცის იმ სხვა ადგილებისა, რომლებიც უმეტესად იონიზირებულ გაზს შეიცავს. მოლეკულური წყალბადის დაფიქსირება ინფრაწითელი და რადიო დაკვირვებებით რთულია, ამიტომ H2-ის არსებობისათვის ყველაზე ხშირად გამოყენებადი მოლეკულა არის ნახშირჟანგი (CO). მეცნიერთა ვარაუდით, ფარდობა CO-ს სიკაშკაშესა და H2-ის მასას შორის მუდმივი უნდა იყოს, მიუხედავად იმისა, რომ არსებობს მიზეზები, რომ ეს მოსაზრება ეჭვქვეშ იქნეს დაყენებული სხვა გალაქტიკების დაკვირვებების შედეგად. ↑ Craig Kulesa. Overview: Molecular Astrophysics and Star Formation. Research Projects. დაარქივებულია ორიგინალიდან — ივნისი 19, 2012. ციტირების თარიღი: September 7, 2005.
ხორვატიის პარლამენტი

ხორვატიის პარლამენტი — ხორვატიის ერთპალატიანი საკანონმდებლო ორგანო. ისტორიული სახელწოდებაა - „საბორი“. საბორის წევრთა რაოდენობა მერყეობს 100-დან 161-მდე. ირჩევენ პირდაპირი, საყოველთაო, ფარული კენჭისყრის საფუძველზე ოთხწლიანი ვადით. დეპუტატთა მანდატი შეიძლება გაგრძელდეს მხოლოდ საომარი ვითარების პერიოდში. ადგილების გარკვეული რაოდენობა განკუთვნილია ეროვნული უმცირესობებისათვის და ხორვატიული დისაპორისათვის. ამჯამინდელ პარლამენტში 8 ადგილი უწირავს ეროვნულ უმცირესობებს, ხოლო 5 ადგილი ხორვატიულ დიასპორას. 1990-2001 წლებში ხორვატიის პარლამენტი ორპალატიანი იყო და შედგებოდა დეპუტატთა პალატისა (ირჩევდნენ პირდაპირი არჩევნების გზით) და ჟუპანიების პალატისაგან (3 წარმოამადგენელს ნიშნავდა თითოეული ჟუპანია მოსახლეობის რაოდენობის მიუხედავად). Hrvatski sabor
სუიძეი

იმპერატორი სუიძეი (იაპონ. 绥靖天皇; დ. ძვ. წ. 669 — გ. ძვ. წ. 548) — იაპონიის მეორე ლეგენდარული იმპერატორი ძვ. წ. 581 — ძვ. წ. 549 წლებში. სანდო ინფორმაცია მისი დაბადების, გარდაცვალების და მმართველობის შესახებ არ მოიპოვება. ამის გამო ისტორიკოსების მიერ სუიძეი მოიხსენიება, როგორც „ლეგენდარული იმპერატორი“, რაც სულაც არ ნიშნავს იმას, რომ ის არ არსებობდა. მეცნიერები სინანულს გამოთქვამენ, რომ დღეისათვის არ არსებობს საკმარისი მონაცემები მის შესახებ კვლევა-ძიების ჩასატარებლად. კოძიკიში და ნიჰონ შოკიში ნახსენებია მისი სახელი და გენიოლოგია. იაპონელები აღიარებენ სუიძეის არსებობის ფაქტს და უვლიან იმპერატორის საფლავს. მიჩნეულია, რომ იგი იყო რვა იმპერატორიდან ერთ-ერთი, რომლზეც არ დაწერილა რაიმე ლეგენდა. ეს იმპერატორები ასევე ცნობილები არიან, როგორც „რვა არადარეგისტრირებული მონარქი“ (იაპონ. 欠史八代). ძიენი წერდა, რომ სუიძეი იყო იმპერატორ ძიმუს ვაჟი და ის მართავდა „ტაკაოკა ნო მიას“ სასახლიდან კაცურაგის, რომელსაც მოგვიანებით მოიხსენიებენ, როგორც იამატოს პროვინციას. იმპერატორის გარდაცვალების შემდგომი სახელი სიტყვასიტყვით ნიშნავს „ბედნიერ ჯანმრთელ სამყაროს“. საკამათო არ არის, რომ ფორმით ეს სახელი ჩინურია, ხოლო მნიშვნელობით ბუდისტური, რაც მიანიშნებს იმაზე, რომ სახელი მოფიქრებულია იმპერატორის გარდაცვალებიდან ასი წლის შემდეგ. შესაძლებელია ეს მოხდა იმ დროს, როცა ლეგენდა იამატოს დინასტიის წარმოშობის შესახებ შეგროვილ იქნა და დაიწერა კოძიკიში. დანამდვილებით შეიძლება ითქვას, რომ სუიძეის მმართველობა თარიღდება ძვ. წ. IV საუკუნის დასაწყისით. იაპონიის იმპერატორების სია Суровень Д. А. Проблема периода «восьми правителей» и развитие государства Ямато в царствование Мимаки (государя Судзина) დაარქივებული 2016-03-04 საიტზე Wayback Machine. // Известия Уральского государственного университета: гуманитарные науки. — Вып. 2. — Екатеринбург, 1999. — № 13. — С. 89—113.
ცელქი ბავშვები

ცელქი ბავშვები — ქართული ფილმი, რომლის სრული სახელწოდებაა "ცელქი ბავშვები: ოპერაცია ახალი წელი". ფილმში პატარა ბავშვები, ნია და ნიკა მშობლებთან ერთად აპირებენ საახალწლო მოგზაურობაში წასვლას, თუმცა გამოიწვევენ დიდ აჟიოტაჟს და ამის გამო დაისჯებიან: არ გაჰყვებიან მშობლებს და ახალ წელს პაპის სახლში შეხვდებიან. თუმცა, მათი პაპა არის არქეოლოგი. მან იპოვა მედალიონი, რომელიც სურვილებს ასრულებს (როგორც შემდეგში გაირკვა, იგი სულაც არაა ჯადოსნური). ნიამ და ნიკამ ჩაიფიქრეს, რომ ახალ წელს მარტო შეხვედრილიყვნენ. კოლექციონერი დაიქირავებს მძარცველებს, რომ მოიპარონ მედალიონი. მძარცველები ჯერ პაპას გაიტაცებენ, ამიტომ ბავშვები ერთმანეთთან შეხვედრამდე დარწმუნებულები არიან, რომ მათი ოცნება ასრულდა. ბაბუს არყოფნაში ისინი თავის ნებაზე ერთობიან — ერთმანეთისთვის ხაფანგებს მოამზადებენ, თუმცა მათში მძარცველები გაებმებიან, რომლებიც მიუხედავად დაბრკოლებებისა, სახლში შედიან. ბავშვები იძულებულები ხდებიან, მათ საკუთარი ძალებით გაუმკლავდნენ. 2014 წელს გამოვიდა ფილმის გაგრძელება, „ცელქი ბავშვები 2: ოპერაცია მონერიბუსი“. ნიკა — ზუკა დარჯანია ნია — ნიტა ლომიძე მძარცველები — რუსკა მაყაშვილი, ნიკა გრიგოლია პაპა — ლეო ანთაძე კოლექციონერი — გიორგი ყიფშიძე თოვლის პაპა — ვახო ბიჭიკაშვილი დედა — ნანიკო ხაზარაძე მამა — დუტა სხირტლაძე პოლიციელი — დიმიტრი ალავიძე ცელქი ბავშვები Facebook-ზე
ბრანიმირი

ბრანიმირი (ხორ. Branimir; გ. 892) — ხორვატიის თავადი (879-892 წწ.). დომაგოევიჩების დინასტიის წარმომადგენელი. დამოუკიდებელი ხორვატიის სამთავროს პირველი მთავარი. სრულიად დამოუკიდებელი იყო ფრანკებისაგან და ბიზანტიისაგან. რომის პაპ იოანე VIII-საგან მიიღო ხორვატიის მთავრის (Dux Chroatorum) ტიტული. რიგი ისტორიკოსების ცნობით იგი არ მიეკუთვნებოდა ტრპიმიროვიჩების დინასტიას დაიყო თავად დომაგოის შთამომავალი. ასევე ნაწილი ისტორიკოსებისა თვლის, რომ მის მეუღლეს ერქვა მარუშა (მარია). ბრანიმირი ტახტზე ავიდა რომის პაპთან მოკავშირეებისა და ბიზანტიის მოწინააღმდეგეების მხარდაჭერით. 879 წელს ბრანიმირის წინამორბედი, თავადი ზდესლავი, მისმა მომხრეებმა მოკლეს კნინთან ახლოს. მალევე რომის პაპისაგან მიიღო ხორვატიის თავადის ტიტული, რაც, ფაქტობრივად, ნიშნავდა სამთავროს დამოუკიდებლობის აღიარებას. ბრანიმირის რეზიდენცია იყო ქალაქი ნინი. ბრანიმირი გარდაიცვალა 892 წელს, მისი მემკვიდრე გახდა ტრპიმირ I-ის შვილი მუნციმირი. Klaić, Vjekoslav (1985). Povijest Hrvata: Knjiga Prva, Druga, Treća, Četvrta i Peta (Croatian). Zagreb: Nakladni zavod Matice hrvatske. ISBN 978-86-401-0051-9.
დომაგოი

დომაგოი (ხორ. Domagoj; გ. 876) — ხორვატიის თავადი (864-876 წწ.). დომაგოევიჩების დინასტიის წარმომადგენელი. ფლობდა მიწებს კნინში. მას შემდეგ, რაც 864 წელს გარდაიცვალა თავადი ტრპიმირ I, მან მოაწყო აჯანყება მისი შვილის, ზდესლავის წინააღმდეგ და მოახინა ტახტის უზურპაცია. ტრპიმირ I-ის სამივე შვილი იძულებული გახდა საზღვარგარეთ წასულიყო. ლუდვიგ II გერმანელის გარდაცვალების შემდეგ დამაგოი აჯანყდა დალმაციის ფრანკთა გავლენისაგან გათავისუფლებისათვის. თუმცა მისმა სიკვდილმა გეგმები ჩაშალა, მისი საქმე გააგრძელა მსიმა შვილმა, რომლის სახელიც შემონახული არაა. John Van Antwerp Fine: The Early Medieval Balkans: A Critical Survey from the Sixth to the Late Twelfth Century, 1991
დალმაცია (რომის პროვინცია)

დალმაცია — რომის იმპერიის პროვინცია. სახელწოდება მიიღო ილირიელების ტომობრივი გაერთიანების დალმატებისაგან, რომლებიც ძვ. წ. I ათასწლეულში ადრიატიკის სანაპიროზე ცხოვრობდნენ. ძვ. წ. IV საუკუნიდან ილირიული ომების დაწყებამდე (ძვ. წ. 220 წ.) რეგიონი იყო ილირიის სამეფოს ჩრდილოეთი ნაწილი. ილირიული ომების შემდეგ ტერიტორიაზე მყარდება რომის პროტექტორატი. croatia-in-english.com — რუკა euratlas.com — რუკა